**PRAVILA PROGRAMA VJERNOSTI**

*Violeta i Konzum/Mercator*

*18.11. – 15.12.2024.*

**Članak 1.**

Organizator programa vjernosti Violeta d.o.o., Stjepana Radića 21, 88340 Grude.

**Članak 2.**

Program vjernosti provodi se u svim prodajnim mjestima (prodavaonicama) Konzuma/Mercatora na području Bosne i Hercegovine od **18.11. – 15.12.2024.**

**Članak 3.**

Program vjernosti provodi se u svrhu promocije proizvoda robne marke Vio. U program vjernosti uključene su sve Vio kapsule za pranje posuđa.

**Članak 4.**

U programu vjernosti mogu sudjelovati sve fizičke osobe s prebivalištem ili boravištem u Bosni i Hercegovini.

**Članak 5.**

Za sudjelovanje u programu vjernosti potrebno je u bilo kojem prodajnom mjestu Konzum/Mercator na području Bosne i Hercegovine kupiti bilo koje pakiranje Vio kapsula za pranje posuđa.

Slanjem slike jednog računa ili više njih i osobnih podataka putem web aplikacije na stranici [www.teta.violeta.com](http://www.teta.violeta.com) osvajate jednu od vrijednih nagrada:

* 1x GORENJE PERILICA POSUĐA
* 2x TEFAL SET POSUĐA
* VIOLETA POKLON PAKET – do isteka zaliha

Prihvaćaju se samo prijave koje su poslane između 18.11. – 15.12.2024.

Organizator Programa vjernosti će svima koji su poslali ispravne račune i ispunili postavljeni uvjet kupnje poslati jednu od nagrada.

Ako potrošač priloži nepotpunu prijavu (na primjer: bez računa, računi sa drugih prodajnih mjesta, ako nedostaje ime i prezime, bez navedenih kontakt podataka za slanje nagrade, duplicirani fiskalni računi), takva će se smatrati nevažećom te Organizator neće snositi nikakvu obvezu prema potrošaču.

Ako se provjerom utvrdi da na prijavljenom računu nije evidentirana kupovina Vio kapsula za pranje posuđa, prijava se smatra nevažećom.

U obzir dolaze i sve prijave poslane putem e-maila na [marketing@violeta.com](mailto:marketing@violeta.com) uz uvjet da su ispunjena prethodno navedena pravila o kupnji, slanju ispravnog računa i osobnih podataka.

**Članak 6.**

Potrošač može osvojiti jednu ili više nagrada ukoliko ostvari uvjet sudjelovanja u programu vjernosti i kupi odgovarajući Violeta proizvod kako je navedeno iznad. Po završetku programa vjernosti dobitnici se biraju putem aplikacije slučajnim odabirom.

**Članak 7.**

Organizator programa vjernosti će koristiti adresu i broj telefona u svrhu isporuke nagrade putem svojih djelatnika na terenu koji će uručiti osvojenu nagradu. Organizator se obvezuje da će nagradu isporučiti u roku od 45 radnih dana nakon završetka programa vjernosti.

U slučaju da potrošač ne preuzme pošiljku Organizator nije dužan snositi trošak ponovnog slanja. Ako potrošač u narednih 45 dana ne preuzme dodijeljenu nagradu, gubi pravo na istu.

U slučaju isteka svih zaliha program vjernosti je završen te će kupci o tome biti obaviješteni putem Internet stranice www.teta.violeta.com

Prijave primljene nakon završetka programa vjernosti ne ostvaruju pravo na nagradu.

Potrošač nema pravo tražiti zamjenu dodijeljene nagrade niti zamjenu nagrade za novac. Slanjem nagrade prestaju sve daljnje obveze Organizatora programa lojalnosti prema potrošaču.

**Članak 8.**

Sudjelovanjem u programu vjernosti potrošači se slažu da njihove osobne podatke Organizator može pohraniti i koristiti u svrhu informiranja o marketinškim aktivnostima vezanim uz robnu marku Violeta i u svrhu predmetnog programa lojalnosti, kao što je objava popisa dodijeljenih nagrada. Potrošač može u bilo kojem trenutku zatražiti odjavu od primanja ovakvih obavijesti.

**Članak 9.**

Potrošač slanjem prijave, odnosno sudjelovanjem u programu vjernosti, prihvaća Pravila programa vjernosti. Pravila će biti objavljena na Internet stranci www.teta.violeta.com

**Članak 10.**

Organizator ne odgovara za moguću štetu, koja bi mogla proizlaziti iz korištenja nagrada iz ovog programa vjernosti.

Organizator zadržava pravo prekinuti program vjernosti prije roka određenog ovim pravilima, kao i mijenjati odredbe ovih pravila o čemu će potrošači biti obaviješteni putem Internet stranice [www.teta.violeta.com](http://www.teta.violeta.com)

**Članak 11.**

U slučaju spora između Organizatora i sudionika nadležan je Sud u Širokom Brijegu.